== Filosof i Athen og Korinth ==
[[Fil:Bastein-Lepage Diogenes.jpg|left|thumb|left|''Diogenes'' (1873) som [[Jules Bastien-Lepage]] tænkte sig ham.]]
[[Fil:Waterhouse-Diogenes.jpg|thumb|left|Diogenes i vintønden, som John William Waterhouse tænkte sig ham, [[1882]].]]
Ved ankomsten til Athen flyttede Diogenes straks ind i en ''pithos'' (= vintønde) i et ''metroon'' (= [[tempel]] for en modergudinde). Efter at have iagttaget en [[mus]] stod det ham angiveligt klart, at han ikke havde behov for noget almindeligt læ. Denne tilpasningsdygtighed var første trin i Diogenes' legendariske ''askēsis'' (= træning). Den kom godt med, da han senere skal være blevet taget til fange af [[pirat]]er og slæbt som [[slave]] til [[Korinth]], hvor han blev solgt til en Xeniades. På spørgsmål om, hvad han ellers kunne, skal han have svaret: "''At lede mænd,''" og blev dermed sat til at undervise Xeniades' sønner, som dermed overtog hans asketiske livsførelse. Ifølge [[Epiktet]] var Diogenes allerede sat fri ved hjælp af Antisthenes' undervisning, og kunne dermed ikke være nogens slave.<ref>{{Cite web |url=https://donaldrobertson.name/2013/03/28/the-sale-of-diogenes-the-cynic-by-pirates/ |title=The Sale of Diogenes the Cynic by Pirates – How to Think Like a Roman Emperor<!-- Botgenereret titel --> |access-date=12. oktober 2019 |archive-date=12. oktober 2019 |archive-url=https://web.archive.org/web/20191012164000/https://donaldrobertson.name/2013/03/28/the-sale-of-diogenes-the-cynic-by-pirates/ |url-status=ok }}</ref> I én version fortælles, at Xeniades straks satte ham fri; i en anden, at han blev sat fri langt senere, og i en tredje, at han døde som en gammel mand i Xeniades' hjem i Korinth. Måske var Diogenes aldrig slave i Korinth, men de ulige beretninger går alle ud på det samme: ''At Diogenes som slave var mere fri end sin herre''.<ref>{{Cite web |url=https://www.iep.utm.edu/diogsino |title=Diogenes of Sinope {{!}} Internet Encyclopedia of Philosophy<!-- Botgenereret titel --> |access-date=12. oktober 2019 |archive-date=15. september 2019 |archive-url=https://web.archive.org/web/20190915060555/https://www.iep.utm.edu/diogsino/ |url-status=ok }}</ref>
Filosofi